ผมได้รับการรักษาซิฟิลิสด้วยการฉีดยา 3 ครั้ง ครบ 1 เดือน แล้วมีไข้จึงไปหาที่ รพ เพราะกลัวเป็นไข้เลือดออกคุณจึงทำการเจาะเลือดปรากฎว่าคุณแจ้งว่าไข้เพราะร่างกายได้รับเชื้อแบคทีเรีย คุณให้ยาพารา และยาฆ่าเชื้อ พอผมทานยาฆ่าเชื้อมาได้เม็ดที่ 3 ตื่นเช้ามาปรากฏว่ามีผืนแดงขึ้นที่แขน อาการดังกล่าวแสดงว่าผลการรักษาไม่ดีขึ้น หรือเป็นเพราะการกินยาฆ่าเชื้อครับ ปล.ค่อนข้างกังวลใจเพราะ รพ ที่รักษาซิฟิลิสนัดตรวจเดือนตุลาเลยครับ
สวัสดีค่ะ หากได้ฉีดยารักษซิฟิลิสไป 3 ครั้ง โดยฉีดสัปดาห์ละครั้ง แสดงว่าเป็นโรคซิฟิลิสในระยะสงบ (ระยะแฝง) ซึ่งจะไม่มีอาการใดๆ และหลังจากนั้น 6-12 เดือน แพทย์จึงจะนัดตรวจเลือดดูค่ะดังนั้น อาการมีไข้ที่เกิดขึ้นมา จึงไม่ได้เกิดจากโรคซิฟิลิส แต่เกิดจากสาเหตุอื่นๆ ซึ่งมีได้มากมาย ทั้งนี้ หากได้ไปพบแพทย์และเจาะเลือดตรวจแล้ว พบว่ามีการติดเชื้อแบคทีเรีย ก็น่าจะเกิดจากการติดเชื้อแบคทีเรียบางอย่างค่ะ ซึ่งไม่ใช่ไข้เลือดเลือดออก เพราะเป็นโรคที่เกิดจากการติดเชื้อไวรัสสำหรับผื่นแดงที่เกิดขึ้นที่แขน อาจเป็นอาการของการแพ้ยาได้ เนื่องจากมีประวัติได้ทานยาปฏิชีวนะฆ่าเชื้อไป หรืออาจเกิดจากสาเหตุอื่นๆ เช่น ผื่นแพ้ แมลงสัตว์กัดต่อย ผื่นลมพิษที่เกิดจากการติดเชื้อแบคทีเรียที่เป็นอยู่ หรือมีการติดเชื้อแบทีเรียที่ผิวหนัง เป็นต้น แนะนำควรหยุดทานยาไปก่อน เพื่อความปลอดภัย และรีบไปพบแพทย์ที่ได้ตรวจรักษาไป เพื่อตรวจว่าผื่นที่เกิดขึ้น เกิดจากสาเหตุใดค่ะ ทั้งนี้ ผื่นที่เกิดขึ้น ไม่น่าเกิดจากโรคซิฟิลิส เพราะผื่นจะเกิดขึ้นในระยะที่ 2 (ระยะเข้าข้อออกดอก)ไม่ใช่ระยะสงบค่ะ